b'\n_START_ARTICLE_\nPovijest i kultura Hrvata kroz 1000 godina - Od Velikih seoba do 18. stolje\xc4\x87a\n_START_SECTION_\nOpis\n_START_PARAGRAPH_\nKnjiga ima 400 stranica, same su stranice hrapave i tanke \xc5\xa1to olak\xc5\xa1ava listanje i \xc4\x8ditanje knjige. Korice knjige su sive, glatke i tvrde, na vrhu korice nalazi se naslov knjige napisan zlatnom bojom, a ispod njega nalazi se podnaslov napisan svjetlijom nijansom. Ispod naslova i podnaslova nalazi se spomenik Povijest Hrvata najpoznatijeg i najzaslu\xc5\xbenijeg hrvatskog kipara Ivana Me\xc5\xa1trovi\xc4\x87a. Ispod spomenika nalazi se ime autora ove knjige napisano velikim tiskanim slovima iste nijanse kao i podnaslov knjige._NEWLINE_Knjiga obiluje tekstom, fotografijama i ilustracijama koji do\xc4\x8daravaju Hrvatsku povijest i umjetnost. Sve su stranice prikladno obroj\xc4\x8dene, a iznad njih nalazi se naslov knjige i ime autora. Izvorno izdanje knjige napravljeno je 1939. godine te se njegov pogovor nalazi u novom izdanju knjige. Knjiga sadr\xc5\xbei i duga\xc4\x8dak i detaljan uvod koji opisuje o \xc4\x8demu \xc4\x87e knjiga govoriti kako bi se \xc4\x8ditatelj lak\xc5\xa1e sna\xc5\xa1ao i bolje razumio povijest Hrvata. Na kraju knjige nalazi se bilje\xc5\xa1ka o autoru, te naposljetku sadr\xc5\xbeaj knjige, knjiga se odlikuje velikom kvalitetom.\n_START_SECTION_\nRad na knjizi\n_START_PARAGRAPH_\nAutor knjige je hrvatski novinar i povjesni\xc4\x8dar Josip Horvat, a knjiga je izvorno izdana 1939. godine. Nakladnik knjige je Knjigotisak d.o.o. iz Splita, a knjiga je tiskana za nakladnika Marjana \xc5\xa0area. Knjiga spada pod biblioteku Hrvatska - Kulturna politika.'